CELEX: 31973R1010
Language: el
Date: 1973-04-13 00:00:00
Title: Κανονισμός (ΕΟΚ) αριθ. 1010/73 της Επιτροπής της 13ης Απριλίου 1973 περί καθορισμού της εννοίας των εξόδων διαχειρίσεως των αναγνωρισμένων ομάδων παραγωγών στον τομέα του λυκίσκου

Avis juridique important

|

31973R1010

Κανονισμός (ΕΟΚ) αριθ. 1010/73 της Επιτροπής της 13ης Απριλίου 1973 περί καθορισμού της εννοίας των εξόδων διαχειρίσεως των αναγνωρισμένων ομάδων παραγωγών στον τομέα του λυκίσκου  

Επίσημη Εφημερίδα αριθ. L 100 της 14/04/1973 σ. 0032 - 0032 Φινλανδική ειδική έκδοση: Κεφάλαιο 3 τόμος 5 σ. 0135  Ελληνική ειδική έκδοση: Κεφάλαιο 03 τόμος 9 σ. 0138  Σουηδική ειδική έκδοση: Κεφάλαιο 3 τόμος 5 σ. 0135  Ισπανική ειδική έκδοση: Κεφάλαιο 03 τόμος 7 σ. 0010  Πορτογαλική ειδική έκδοση : Κεφάλαιο 03 τόμος 7 σ. 0010 

++++ΚΑΝΟΝΙΣΜΟΣ ( ΕΟΚ ) ΑΡΙΘ . 1010/73 ΤΗΣ ΕΠΙΤΡΟΠΗΣ  της 13ης Απριλίου 1973  περί καθορισμού της εννοίας των εξόδων διαχειρίσεως των αναγνωρισμένων ομάδων παραγωγών στον τομέα του λυκίσκου  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 1696/71 του Συμβουλίου , της 26ης Ιουλίου 1971 , περί κοινής οργανώσεως αγοράς στον τομέα του λυκίσκου ( 1 ) ,  τον κανονισμό ( ΕΟΚ ) αριθ . 879/73 του Συμβουλίου , της 26ης Μαρτίου 1973 , περί χορηγήσεως και αποδόσεως των χορηγουμένων ενισχύσεων από τα Κράτη μέλη στις αναγνωρισμένες ομάδες παραγωγών στον τομέα του λυκίσκου ( 2 ) , και ιδίως το άρθρο 5 παράγραφος 2 ,  Εκτιμώντας :  ότι ο κανονισμός ( ΕΟΚ ) αριθ . 879/73 προβλέπει , ότι τα έξοδα διαχειρίσεως , που πρέπει να λαμβάνονται υπόψη για τον υπολογισμό του μεγίστου ποσού της χορηγουμένης ενισχύσεως στις αναγνωρισμένες ομάδες παραγωγών για την ενθάρρυνση της συστάσεως και λειτουργίας τους , πρέπει να είναι καθορισμένα  ότι πρέπει να προσδιορισθούν αυτά τα έξοδα   ότι τα μέτρα που προβλέπονται στον παρόντα κανονισμό , είναι σύμφωνα με την γνώμη της Επιτροπής Διαχειρίσεως του Λυκίσκου ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  1 . Τα έξοδα διαχειρίσεως , κατά την έννοια του άρθρου 8 του κανονισμού ( ΕΟΚ ) αριθ . 1696/71 , είναι τα ακόλουθα :  α ) έξοδα που αφορούν την κατάρτιση του καταστατικού της αναγνωρισμένης ομάδας παραγωγών ή την τροποποιήσή του , βάσει των όρων που προβλέπονται στο άρθρο 7 παράγραφος 3 του κανονισμού ( ΕΟΚ ) αριθ . 1696/71 ,  β ) έξοδα προσωπικού ( μισθοί και αποδοχές , αμοιβές για τεχνικές συμβουλές , εισφορές κοινωνικής ασφαλίσεως και έξοδα αποστολής ) ,  γ ) έξοδα αλληλογραφίας και τηλεπικοινωνιών ,  δ ) έξοδα για το υλικό και τον εξοπλισμό των γραφείων ,  ε ) έξοδα ενοικιάσεως των ακινήτων , που χρησιμοποιούνται για τη διοικητική λειτουργία των αναγνωρισμένων ομάδων παραγωγών ,  στ ) έξοδα ασφαλίσεων , που αφορούν τους χώρους διοικήσεως και τον εξοπλισμό τους .  2 . Τα έξοδα που αναφέρονται υπό β ) έως στ ) , λαμβάνονται κατά το μέτρο που κρίνεται δικαιολογημένο από τις αρμόδιες αρχές του Κράτους μέλους , λαμβανομένης υπόψη της διεξαγωγής των εργασιών από τις οικείες ομάδες , όπως προβλέπονται στο άρθρο 7 του κανονισμού ( ΕΟΚ ) αριθ . 1696/71 .  Αρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 13 Απριλίου 1973 .  Για την Επιτροπή  Ο πρόεδρος  Francois - Xavier ORTOLI  ( 1 ) ΕΕ αριθ . Ν 175 της 4.8.1971 , σ . 1 .  ( 2 ) ΕΕ αριθ . Ν 86 της 31.3.1973 , σ . 26 .